7.10.2 Διάγραµµα εννόµων βοηθηµάτων για αθέτηση υποχρέωσης παράδοσης πραγµάτων, παράδοσης εγγράφων, µεταβίβασης κυριότητας και εκπλήρωσης 
λοιπών υποχρεώσεων
Διάγραµµα έννοµων βοηθηµάτων. Αν ο πωλητής δεν εκπληρώσει, κατά τα παραπάνω, την υποχρέωση παράδοσης των πραγµάτων[footnoteRef:1], την υποχρέωση παράδοσης εγγράφων σχετικών µε τα πράγµατα[footnoteRef:2], την υποχρέωση µεταβίβασης κυριότητας των πραγµάτων[footnoteRef:3], κάποια από τις παρεπόµενες υποχρέωσεις του[footnoteRef:4] ή κάποια από τις λοιπές υποχρεώσεις του[footnoteRef:5], τότε ο αγοραστής έχει τα ακόλουθα έννοµα βοηθήµατα (βλ. CISG 45 επ.):  [1: . Βλ. π.π. παρ. 843-862.]  [2: . Βλ. π.π. παρ. 864-865.]  [3: . Βλ. π.π. παρ. 863.]  [4: . Βλ. π.π. παρ. 908-910.]  [5: . Βλ. π.π. παρ. 911-912. ] 

(α) να απαιτήσει από τον πωλητή να εκπληρώσει την υποχρέωσή του (εκτός αν έχει ασκήσει έννοµο βοήθηµα που δεν συµβιβάζεται µε αυτή του την απαίτηση) [βλ. CISG 45 παρ. 1(α), 46 παρ. 1] (αυτούσια εκπλήρωση)[footnoteRef:6]· ή [6: . Βλ. π.κ. παρ. 1030, 1058-1063, 1072-1075, 1082-1087. ] 

(β) αν η µη εκπλήρωση εκ µέρους του πωλητή συνιστά ουσιώδη αθέτηση (βλ. CISG 25)[footnoteRef:7], [ο αγοραστής] µπορεί να υπαναχωρήσει από τη σύµβαση[footnoteRef:8] [βλ. CISG 45 παρ. 1(α), 49 παρ. 1(α)]· περαιτέρω, ειδικά σε περίπτωση µη παράδοσης[footnoteRef:9], [ο αγοραστής] µπορεί να υπαναχωρήσει, αν ο πωλητής δεν παραδώσει τα πράγµατα µέσα στην πρόσθετη προθεσµία εύλογης διάρκειας που του έταξε ο αγοραστής[footnoteRef:10] [βλ. CISG 45 παρ. 1(α), 47 παρ. 1(α), 49 παρ. 1(β)] (υπαναχώρηση) · και/ή [7: . Για την έννοια της ουσιώδους αθέτησης βλ. π.κ. παρ. 1033-1057 και ιδίως 1050-1052.]  [8: . Βλ. π.κ. παρ. 1030, 1190 επ. (ιδίως 1229-1230).]  [9: . Βλ. π.π. παρ. 843-859.]  [10: . Βλ. π.κ. παρ. 1231-1234.] 

(γ) να απαιτήσει αποζηµίωση· ο αγοραστής δεν χάνει το δικαίωµα να απαιτήσει αποζηµίωση, επειδή τυχόν έκανε χρήση άλλων έννοµων βοηθηµάτων [βλ. CISG 45 παρ. 1(β), 45 παρ. 2, 74-77] (αποζηµίωση)[footnoteRef:11]. [11: . Βλ. π.κ. παρ. 1030, 1094 επ. Πάντως ο αγοραστής µπορεί, κατ’ επιλογήν του, να απαιτήσει µόνο αποζηµίωση: βλ. π.κ. παρ. 1184-1188.] 

Δικαίωµα µετεκπλήρωσης. Πάντως, ακόµα και αν ο πωλητής αθετήσει τη σύµβαση, ο αγοραστής µπορεί εντέλει να µην µπορέσει ν’ ασκήσει κάποια από τα έννοµα βοηθήµατά του, καθώς ο πωλητής, ακόµα και µετά την ηµεροµηνία παράδοσης, µπορεί να άρει οποιοδήποτε ελάττωµα στην εκπλήρωση των υποχρεώσεών του υπό τις προϋποθέσεις της CISG 48 παρ. 1 (δικαίωµα µετεκπλήρωσης)[footnoteRef:12]. [12: . Βλ. π.κ. παρ. 1288-1306.] 

7.10.3 Διάγραµµα εννόµων βοηθηµάτων για έλλειψη ανταπόκρισης των πραγµάτων στις απαιτήσεις της σύµβασης
Διάγραµµα έννοµων βοηθηµάτων. Αν τα πράγµατα δεν ανταποκρίνονται στις απαιτήσεις της σύµβασης της πώλησης[footnoteRef:13], ο αγοραστής έχει τα ακόλουθα έννοµα βοηθήµατα:  [13: . Βλ. π.π. παρ. 866-894.
] 

(α) αν η µη ανταπόκριση συνιστά ουσιώδη αθέτηση (βλ. CISG 25)[footnoteRef:14], να απαιτήσει την αντικατάσταση των µη ανταποκρινόµενων πραγµάτων µε άλλα [βλ. CISG 45 παρ. 1(α), 46 παρ. 2] (αυτούσια εκπλήρωση - αντικατάσταση)[footnoteRef:15]· ή [14: . Για την έννοια της ουσιώδους αθέτησης βλ. π.κ. παρ. 1033-1057 και ιδίως 1047-1048.]  [15: . Βλ. π.κ. παρ. 1064-1071.] 

(β) αν η µη ανταπόκριση δεν συνιστά ουσιώδη αθέτηση, να ζητήσει από τον πωλητή να άρει τη µη ανταπόκριση µε διόρθωση [βλ. CISG 45 παρ. 1(α), 46 παρ. 3] (αυτούσια εκπλήρωση - διόρθωση)[footnoteRef:16]· ή [16: . Βλ. π.κ. παρ. 1064-1071.] 

(γ) αν η µη ανταπόκριση δεν συνιστά ουσιώδη αθέτηση, να ζητήσει µείωση του τιµήµατος [βλ. CISG 45 παρ. 1(α), 50] (µείωση του τιµήµατος)[footnoteRef:17]· ή [17: . Βλ. π.κ. παρ. 1088-1093.] 

(δ) αν η µη ανταπόκριση συνιστά ουσιώδη αθέτηση (βλ. CISG 25), [ο αγοραστής] µπορεί να υπαναχωρήσει από τη σύµβαση [βλ. CISG 45 παρ. 1(α), 49 παρ. 1(α)][footnoteRef:18]· και/ή [18: . Βλ. π.κ. παρ. 1030, 1190 επ. (ιδίως 1229-1230).] 

(ε) να απαιτήσει αποζηµίωση· ο αγοραστής δεν χάνει το δικαίωµα να απαιτήσει αποζηµίωση, επειδή τυχόν έκανε χρήση άλλων έννοµων βοηθηµάτων [βλ. CISG 45 παρ. 1 (β), 45 παρ. 2, 74-77] (αποζηµίωση)[footnoteRef:19]. [19: . Βλ. π.κ. παρ. 1030, 1096-1099, 1094-1095, 1103 επ. Πάντως ο αγοραστής µπορεί, κατ’ επιλογήν του, να απαιτήσει µόνο αποζηµίωση: βλ. π.κ. παρ. 1184-1188.] 

Βάρη του αγοραστή για άσκηση έννοµων βοηθηµάτων για έλλειψη ανταπόκρισης. Τα έννοµα βοηθήµατα του αγοραστή για τη µη ανταπόκριση των πραγµάτων στις απαιτήσεις της σύµβασης (βλ. CISG 35) µπορούν να ασκηθούν, µόνον αν ο αγοραστής έχει τηρήσει τα προβλεπόµενα από την CISG βάρη δηλαδή: (α) εξέταση των πραγµάτων µέσα στη συντοµότερη δυνατή προθεσµία που επιτρέπουν οι περιστάσεις (βλ. CISG 38 παρ. 1)[footnoteRef:20] και (β) γνωστοποίηση της έλλειψης ανταπόκρισης στον πωλητή µέσα σε «εύλογη προθεσµία» από το χρονικό σηµείο κατά το οποίο ο αγοραστής διαπίστωσε ή όφειλε να είχε διαπιστώσει την έλλειψη ανταπόκρισης (βλ. CISG 39 παρ. 1)[footnoteRef:21] και σε κάθε περίπτωση µέσα σε δύο έτη από το χρόνο της πραγµατικής σε αυτόν παράδοσης των πραγµάτων (βλ. CISG 39 παρ. 2)[footnoteRef:22].  [20: . Βλ. π.κ. παρ. 967-974.]  [21: . Βλ. π.κ. παρ. 975-1001.]  [22: . Βλ. π.κ. παρ. 1002-1009.] 

Απαλλαγή πωλητή από την ευθύνη του για έλλειψη ανταπόκρισης. Υπενθυµίζεται όµως ότι ο πωλητής απαλλάσσεται από την ευθύνη του έναντι του αγοραστή για έλλειψη ανταπόκρισης των πραγµάτων στη σύµβαση, αν, κατά τη σύναψη της σύµβασης, ο αγοραστής γνώριζε ή δεν µπορούσε να αγνοεί την έλλειψη ανταπόκρισης (βλ. CISG 35 παρ. 3)[footnoteRef:23]. [23: . Βλ. π.π. παρ. 880-886.] 

Δικαίωµα θεραπείας. Τέλος πρέπει να σηµειωθεί ότι ο πωλητής δικαιούται, µέχρι το συµφωνηµένο χρόνο παράδοσης και υπό τις προϋποθέσεις της CISG 37, να διορθώσει ή να αντικαταστήσει τα πράγµατα που δεν ανταποκρίνονται στις απαιτήσεις της σύµβασης (δικαίωµα θεραπείας)[footnoteRef:24]. [24: . Βλ. π.κ. παρ. 1278-1287.] 

7.10.4 Διάγραµµα εννόµων βοηθηµάτων για παράδοση πράγµατος βεβαρυµένου 
µε δικαίωµα ή αξίωση τρίτου
Διάγραµµα έννοµων βοηθηµάτων. Αν ο πωλητής δεν εκπληρώσει την υποχρέωσή του για παράδοση πράγµατος ελεύθερου από δικαίωµα ή αξίωση τρίτου[footnoteRef:25], ο αγοραστής έχει τα ακόλουθα έννοµα βοηθήµατα:  [25: . Βλ. π.π. παρ. 897-906.] 

(α) να απαιτήσει από τον πωλητή να εκπληρώσει την υποχρέωσή του, δηλαδή να παραδώσει το πράγµα ελεύθερο από αξίωση ή δικαίωµα τρίτου (εκτός αν έχει ασκήσει έννοµο βοήθηµα που δεν συµβιβάζεται µε αυτή του την απαίτηση) [βλ. CISG 45 παρ. 1(α), 46 παρ. 1] (αυτούσια εκπλήρωση)[footnoteRef:26]· ή [26: . Βλ. π.κ. παρ. 1058-1063, 1030, 1072-1075, 1082-1087. ] 

(β) αν η µη εκπλήρωση εκ µέρους του πωλητή συνιστά ουσιώδη αθέτηση (βλ. CISG 25)[footnoteRef:27], [ο αγοραστής] µπορεί να υπαναχωρήσει από τη σύµβαση [βλ. CISG 45 παρ. 1(α), 49 παρ. 1(α)][footnoteRef:28]· και/ή [27: . Για την έννοια της ουσιώδους αθέτησης βλ. π.κ. παρ. 897-1057.]  [28: . Βλ. π.κ. παρ. 1030, 1034, 1229-1230, 1190 επ.] 

(γ) να απαιτήσει αποζηµίωση· ο αγοραστής δεν χάνει το δικαίωµα να απαιτήσει αποζηµίωση, επειδή τυχόν έκανε χρήση άλλων έννοµων βοηθηµάτων [βλ. CISG 45 παρ. 1 (β), 45 παρ. 2, 74-77] (αποζηµίωση)[footnoteRef:29]. [29: . Βλ. π.κ. παρ. 1030, 1100-1102, 1103 επ. Πάντως ο αγοραστής µπορεί, κατ’ επιλογήν του, να απαιτήσει µόνο αποζηµίωση: βλ. π.κ. παρ. 1184-1188.] 

Βάρη του αγοραστή για άσκηση έννοµων βοηθηµάτων για παράδοση πράγµατος βεβαρηµένου µε δικαίωµα-αξίωση τρίτου. Τα έννοµα βοηθήµατα του αγοραστή κατά του πωλητή για παράδοση πράγµατος βεβαρηµένου µε δικαίωµα ή αξίωση τρίτου (βλ. CISG 41, 42) µπορούν να ασκηθούν, µόνον αν ο αγοραστής έχει τηρήσει το προβλεπόµενο από την CISG βάρος, δηλαδή αν έχει γνωστοποιήσει στον πωλητή το δικαίωµα ή την αξίωση του τρίτου προσδιορίζοντας τη φύση τους, µέσα σε εύλογη προθεσµία από τη στιγµή που έλαβε ή έπρεπε να είχε λάβει γνώση του δικαιώµατος ή της αξίωσης του τρίτου (βλ. CISG 43 παρ. 1)[footnoteRef:30]. [30: . Βλ. π.π. παρ. 903 και π.κ. παρ. 1017-1024.] 

Απαλλαγή πωλητή από την ευθύνη του για παράδοση πράγµατος βεβαρηµένου µε δικαίωµα-αξίωση τρίτου. Όµως ο πωλητής απαλλάσσεται από την ευθύνη του έναντι του αγοραστή για παράδοση πράγµατος βεβαρηµένου µε δικαίωµα ή αξίωση τρίτου, αν ο αγοραστής γνώριζε το δικαίωµα ή την αξίωση του τρίτου (βλ. CISG 43 παρ. 2)[footnoteRef:31]. [31: . Βλ. π.π. παρ. 904 και π.κ. παρ. 1022.] 





9.5.7.1 Εισαγωγή
440. Γενικά - CISG 79. Η CISG 79 ορίζει ότι: «Ένας συµβαλλόµενος δεν έχει ευθύνη για τη µη εκπλήρωση µιας από τις υποχρεώσεις του, αν αποδεικνύει ότι η µη εκπλήρωση οφειλόταν σε εµπόδιο κείµενο πέρα από το πεδίο επιρροής του και ότι δεν µπορούσε ευλόγως να αναµένεται από αυτόν να έχει λάβει υπόψη του το εµπόδιο κατά το χρόνο της σύναψης της σύµβασης ή να έχει αποφύγει ή υπερβεί αυτό ή τις συνέπειές του». Εποµένως, η διάταξη αυτή προβλέπει για τις προϋποθέσεις υπό τις οποίες ο αθετών οφειλέτης µπορεί να απαλλαγεί από την ευθύνη του. Σηµειωτέον ότι, σύµφωνα µε την CISG 79 παρ. 5, η CISG 79 παρ. 1 απαλλάσσει τον οφειλέτη της παροχής µόνο από την ευθύνη του για αποζηµίωση (βλ.π.κ. παρ. 1176-1177).
9.5.7.2 Προϋποθέσεις απαλλαγής
Διάγραµµα προϋποθέσεων απαλλαγής οφειλέτη παροχής από την ευθύνη του. Οι προϋποθέσεις για την εφαρµογή της CISG 79 παρ. 1 είναι οι ακόλουθες: (α) εµπόδιο πέραν του πεδίου επιρροής του οφειλέτη της παροχής (βλ. π.κ. παρ. 1146 επ.)· (β) µη δυνατότητα πρόβλεψης και αποφυγής του εµποδίου (βλ. π.κ. παρ. 1152 επ.)· και (γ) αιτιώδης συνάφεια µεταξύ του εµποδίου και της µη εκπλήρωσης της συµβατικής παροχής (βλ. π.κ. παρ. 1167 επ.).
(α) Εµπόδιο πέραν του πεδίου επιρροής του οφειλέτη της παροχής[footnoteRef:32] [32: . Αναλυτικά πρβλ. Δ. Φλάµπουρα, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679,687-691 µε παραποµπές σε διεθνή βιβλιογραφία και νοµολογία. Επίσης πρβλ. Αν. Βαλτούδη, Η ευθύνη σε αποζηµίωση κατά τη Σύµβαση της Βιέννης (θεµελίωση, απαλλαγή από την ευθύνη και έκταση αποζηµίωσης), εις ΕΝΟΒΕ, Η Σύµβαση της Βιέννης για τις διεθνείς πωλήσεις κινητών, 2001, 47, σελ. 54-58. Π. Κορνηλάκη, Ειδικό ενοχικό δίκαιο, τόµος Ι, 2002, σελ. 142.] 

Έννοια εµποδίου πέραν της επιρροής του οφειλέτη της παροχής. Η έννοια του «εµποδίου» πρέπει, σύµφωνα µε την CISG 7 παρ. 1, να ερµηνεύεται αυτόνοµα[footnoteRef:33] και περιλαµβάνει περιστατικά που βρίσκονται εκτός της σφαίρας επιρροής του οφειλέτη και τα οποία παρεµποδίζουν την εκπλήρωση της συµβατικής του υποχρέωσης.  [33: . Για την αυτόνοµη ερµηνεία υπό την CISG 7 παρ. 1 βλ. π.π. παρ. 685-690.] 

Περιστατικά που συνιστούν εµπόδιο πέραν της επιρροής του οφειλέτη της παροχής. Έτσι γίνεται δεκτό ότι στην έννοια του εµποδίου για τους σκοπούς της CISG 79 παρ. 1, µεταξύ άλλων περιλαµβάνονται: (α) φυσικά φαινόµενα∙ (β) γεγονότα που σχετίζονται µε την πολιτική και κοινωνική ζωή ενός τόπου (λ.χ. επαναστάσεις, γενικές απεργίες, εχθροπραξίες κ.ά)∙ (γ) νοµικά κωλύµατα (λ.χ. απαγόρευση-περιορισµοί σε εισαγωγές ή εξαγωγές [embargo, export-import bans)][footnoteRef:34], συναλλαγµατικοί περιορισµοί∙ και (δ) άλλα τυχαία περιστατικά που επιδρούν δυσµενώς στην εκπλήρωση των παροχών (λ.χ βύθιση πλοίου εντός του οποίου µεταφέρονται τα πράγµατα, κλοπή ή βανδαλισµοί στα πράγµατα κατά τη µεταφορά ή τη φύλαξή τους σε αποθήκες κ.ά). Δηλαδή στις περιπτώσεις αυτές ο αθετών οφειλέτης µπορεί, επικαλούµενος την CISG 79 παρ. 1 και υπό την επιφύλαξη της συνδροµής των λοιπών προϋποθέσεων της διάταξης αυτής, να απαλλαγεί από την ευθύνη του για αποζηµίωση. [34: . Για τους σκοπούς της CISG 79 παρ. 1 κρίθηκε ότι αποτελούσε «εµπόδιο» η απόφαση της κυβέρνησης της Ρουµανίας να απαγορεύσει την εισαγωγή κατεψυγµένου κρέατος από κοτόπουλο (που αποτελούσε το αντικείµενο της υπό κρίση σύµβασης πώλησης): πρβλ. Διαιτητική Απόφαση του Αµερικανικού Οργανισµού Διαιτησίας της 23.10.2007 (Marcromex Srl. v. Globex International Inc.) (Case No. 50181T 0036406) (δηµοσιευµένη ηλεκτρονικά σε http://cisgw3.law.pace.edu/cases/071023a5.html).] 

Γεγονότα που συνδέονται µε την προσωπική σφαίρα του οφειλέτη της παροχής. Εν τούτοις, γίνεται δεκτό ότι γεγονότα που συνδέονται µε την προσωπική σφαίρα του οφειλέτη της παροχής[footnoteRef:35] δεν εντάσσονται στην έννοια του εµποδίου για τους σκοπούς της CISG 79 παρ. 1. Έτσι, για παράδειγµα, δεν αποτελούν «εµπόδιο» µεταξύ άλλων τα ακόλουθα περιστατικά: αν ο οφειλέτης δεν εκπληρώσει την παροχή του λόγω γεγονότων όπως προσωπική ανικανότητα, ασθένεια, θάνατος, επιχειρηµατικές αποτυχίες, βλάβη του µηχανογραφικού συστήµατος της επιχείρησής του, πτώχευση, άγνοια του ισχύοντος νοµοθετικού καθεστώτος, ασθένειες, απεργία ή σφάλµα (ακόµα και ανυπαίτιο) του προσωπικού που εργάζεται στις εγκαταστάσεις του, υπέρµετρη άνοδος των τιµών στη διεθνή αγορά (µε αποτέλεσµα αδυναµία του αγοραστή να προµηθευτεί τα προς πώληση πράγµατα ή τις πρώτες ύλες για την κατασκευή τους).  [35: . Δηλαδή γεγονότα τα οποία µπορούν αντικειµενικά να ελεγχθούν και να εξουσιαστούν από τον οφειλέτη: πρβλ. Αν. Βαλτούδη, Η ευθύνη σε αποζηµίωση κατά τη Σύµβαση της Βιέννης (θεµελίωση, απαλλαγή από την ευθύνη και έκταση αποζηµίωσης), εις ΕΝΟΒΕ, Η Σύµβαση της Βιέννης για τις διεθνείς πωλήσεις κινητών, 2001, 47, σελ. 54-58. ] 

Γεγονότα που δεν συνιστούν εµπόδιο πέραν της επιρροής του οφειλέτη της παροχής. Περαιτέρω, και στις ακόλουθες περιπτώσεις γίνεται δεκτό ότι δεν υφίσταται «εµπόδιο» για τους σκοπούς της CISG 79 παρ. 1: (α) αν, σε πώληση γένους, ο προµηθευτής του πωλητή δεν του προµήθευσε (ή δεν του προµήθευσε εγκαίρως) τα πράγµατα (procurement risk)· (β) αν, σε πώληση γένους, ο προµηθευτής του πωλητή απέστειλε απευθείας στον αγοραστή πράγµατα που δεν ανταποκρίνονταν στη σύµβαση (οπότε ο πωλητής δεν µπορούσε να τα είχε ελέγξει) (αµφισβ.)[footnoteRef:36]· και (γ) αν τα πράγµατα δεν ανταποκρίνονταν στη σύµβαση (βλ. CISG 35) και η µη ανταπόκριση προκλήθηκε λόγω προβληµάτων που ανέκυψαν στο εργοστάσιο του πωλητή κατά τη διαδικασία παραγωγής των πραγµάτων. [36: . Απόφαση του Οµοσπονδιακού Ανώτατου Δικαστηρίου (Bundesgerichtshof) (Γερµανία) της 24.3.1999 (VIII ZR 304100) (δηµοσ. ηλεκτρ. σε http://cisgw3.law.pace.edu/cases/990324g1.html). Το δικαστήριο έκρινε ότι υπό την CISG ο πωλητής φέρει τον κίνδυνο να παράσχει στον αγοραστή πράγµατα που ανταποκρίνονται στη σύµβαση της πώλησης (CISG 35, βλ. π.π. παρ. 866-894). Εποµένως, ο πωλητής ευθύνεται για παροχή µη ανταποκρινόµενων στη σύµβαση (ελαττωµατικών) πραγµάτων ακόµα και αν δεν είχε τη δυνατότητα να ελέγξει τα πράγµατα, επειδή αυτά απεστάλησαν απευθείας στον αγοραστή από τον προµηθευτή του (εν. του πωλητή). Δηλαδή η µη δυνατότητα του πωλητή να ελέγξει τα πράγµατα, δεν συνιστούσε κατά την κρίση του δικαστηρίου εµπόδιο πέραν της σφαίρας επιρροής του πωλητή και άρα ο πωλητής έπρεπε να «είχε αποφύγει ή υπερβεί» το εµπόδιο ή τις συνέπειές του. Εν όψει αυτών, το δικαστήριο έκρινε ότι ο πωλητής δεν µπορούσε, κατ’ εφαρµογή της CISG 79 παρ. 1, να απαλλαγεί από την ευθύνη του για αποζηµίωση. Αντίθετοι οι H. Stoll/G. Gruber, εις P. Schlechtriem/I. Schwenzer, Commentary on the UN Convention on the International Sale of Goods, 2005 2nd ed., p. 828-830 οι οποίοι υποστηρίζουν ότι µπορεί ο πωλητής να απαλλαγεί από την ευθύνη του για παράδοση µη ανταποκρινόµενων πραγµάτων, αν του ήταν αντικειµενικά αδύνατο να ελέξει τα πράγµατα (λ.χ. διότι απλά µεσολάβησε ως µεταπωλητής, χωρίς όµως ποτέ να έχει φυσική κατοχή στα πράγµατα όπως άλλωστε είναι το σύνηθες στο διεθνές εµπόριο). Κατά την άποψη του γράφοντος η πρώτη άποψη που έγινε δεκτή από το Γερµανικό Ανώτατο Δικαστήριο φαίνεται ορθότερη και συνάδει µε τη γενικότερη λειτουργία του διεθνούς εµπορίου· ειδικότερα, ιδίως στις περιπτώσεις όπου τα πράγµατα µεταπωλούνται διαδοχικά, ο κάθε αγοραστής (και στη συνέχεια πωλητής) µεταπωλεί τα πράγµατα µε σκοπό το κέρδος παρά το γεγονός ότι ενδεχοµένως δεν τα έχει προηγούµενα ελέγξει αναλαµβάνοντας έτσι τον κίνδυνο ότι τα πράγµατα δεν θα ανταποκρίνονται στη σύµβαση. Σηµειωτέον ότι παλαιότερα είχε αµφισβητηθεί το κατά πόσον ο πωλητής έχει τη δυνατότητα να επικαλεσθεί την CISG 79 παρ. 1 σε περιπτώσεις όπου τα πράγµατα δεν ανταποκρίνονται στη σύµβαση της πώλησης (βλ. CISG 35). Η κρατούσα άποψη πλέον δέχεται τη δυνατότητα αυτή: πρβλ. H. Flechtner, Article 79 of the UN Convention on Contracts for the International Sale of Goods (CISG) as Rorscharch Test: The Homeward Trend and Exemption for Delivering Non-Conforming Goods, Pace International Law Review (19) 2007,29, σελ. 36-41 όπου περαιτέρω παραποµπές.] 

Σηµειωτέον ότι στις περιπτώσεις όπου δεν υφίσταται «εµπόδιο» (βλ. π.π. παρ. 1148-1149), ο οφειλέτης της παροχής δεν µπορεί, επικαλούµενος την CISG 79 παρ. 1, να απαλλαγεί από την ευθύνη του για αποζηµίωση.
Σύγκριση CISG - AK. Με βάση τα παραπάνω γίνεται δεκτό ότι η CISG διαφέρει από τη ρύθµιση του ΑΚ κατά το ότι, σύµφωνα µε την CISG, ο οφειλέτης ευθύνεται και για τα τυχηρά µε στενή έννοια (άρα αντικειµενική ευθύνη), για τα οποία δεν ευθύνεται βάσει του ΑΚ, και απαλλάσσεται µόνο σε περιπτώσεις ανώτερης βίας (βλ. CISG 79 παρ. 1), η οποία µάλλον νοείται βάσει της αντικειµενικής θεωρίας[footnoteRef:37]. [37: . Πρβλ. ΕφΛαµ 63/2006 ΕπισκΕΔ 2006,1108· Γ. Νικολαΐδη, Η διεθνής πώληση κινητών κατά τη Σύµβαση της Βιέννης, 2000, σελ. 112· Αθ. Πουλιάδη, Η Σύµβαση των Ηνωµένων Εθνών για τη διεθνή πώληση κινητών και το δίκαιο του Αστικού Κώδικα: Το ρυθµιστικό πρότυπο της ενοποίησης των συµβατικών παραβάσεων, ΕπισκΕΔ 1998,19, 26-28· Μ. Σταθόπουλου, Η υπό κύρωση Σύµβαση των Ηνωµένων Εθνών για τις Διεθνείς Πωλήσεις Κινητών και το Δίκαιο του Αστικού Κώδικα - Καινοτοµίες επί συµβατικών παραβάσεων, ΝοΒ 1997 (45),1085, 1096-1097, επ. Βλ. επίσης π.π. παρ. 1028 και 1120. Για την έννοια των τυχηρών υπό στενή έννοια και της ανώτερης βίας στο ελληνικό δίκαιο πρβλ. Απ. Γεωργιάδη, Ενοχικό Δίκαιο - Γενικό Μέρος, 1999, σελ. 246-248· Μ. Σταθόπουλου, εις Γεωργιάδη Α./Σταθόπουλου, Μ., Αστικός Κώδιξ, Ερµηνεία κατ’ άρθρον - νοµολογία - βιβλιογραφία, ΙΙ, Γενικό ενοχικό, 1978, άρθρο 330, παρ. 52-69, σελ. 181-185.] 


(β) Μη δυνατότητα πρόβλεψης και αποφυγής του εµποδίου 
Κανόνας. Ακόµα και αν ένα εµπόδιο βρίσκεται εκτός του πεδίου επιρροής του οφειλέτη της παροχής (βλ. π.π. παρ. 1147), ο τελευταίος δεν απαλλάσσεται από την ευθύνη του για αποζηµίωση, αν «µπορούσε ευλόγως να αναµένεται από αυτόν να έχει λάβει υπόψη του το εµπόδιο κατά το χρόνο της σύναψης της σύµβασης ή να είχε αποφύγει ή υπερβεί αυτό ή τις συνέπειές του». 
Ερµηνεία σύµβασης προκειµένου να διαπιστωθεί αν ο οφειλέτης της παροχής όφειλε να είχε λάβει υπόψη του το εµπόδιο. Προκειµένου να διαπιστωθεί πότε µπορεί να αναµένεται από τον οφειλέτη να έχει λάβει υπόψη του το εµπόδιο, θα πρέπει καταρχήν να ερµηνευτεί η σύµβαση µε βάση τα κριτήρια της CISG 8[footnoteRef:38] και να διερευνηθεί αν υπήρχε καθιερωµένη πρακτική µεταξύ των µερών, συµφωνηθείσα συνήθεια (βλ. CISG 9 παρ. 1)[footnoteRef:39] ή αν τα µέρη είχαν σιωπηρά εφαρµόσει στη σύµβαση συναλλακτική συνήθεια του διεθνούς εµπορίου την οποία γνώριζαν ή όφειλαν να γνωρίζουν (βλ. CISG 9 παρ. 2)[footnoteRef:40].  [38: . Βλ. π.π. παρ. 733-744.]  [39: . Βλ. π.π. παρ. 757-760.]  [40: . Βλ. π.π. παρ. 761-765.] 

Δυνατότητα πρόβλεψης εµποδίου µε αναφορά στο µέσο συνετό συναλλασόµενο. Περαιτέρω, η δυνατότητα πρόβλεψης του οφειλέτη εξετάζεται µε αναφορά στο µέσο συνετό συναλλασσόµενο και ειδικότερα εξετάζεται αν ο τελευταίος, µε βάση τα δεδοµένα του χρόνου σύναψης της σύµβασης, θα έπρεπε να είχε λάβει υπόψη του την πιθανότητα εµφάνισης του εµποδίου. Αν κατά το χρόνο σύναψης της σύµβασης το εµπόδιο ήταν αντικειµενικά (δηλαδή από έναν µέσο συνετό συναλλασσόµενο) προβλέψιµο και ο οφειλέτης της παροχής συµβλήθηκε χωρίς να προβεί σε επιφύλαξη, τότε θεωρείται ότι έχει αναλάβει τον κίνδυνο ότι η εκπλήρωση της παροχής µπορεί να καθυστερήσει ή να παρεµποδιστεί από το συγκεκριµένο εµπόδιο και εποµένως (ο οφειλέτης) δεν µπορεί να απαλλαγεί από την ευθύνη του για αποζηµίωση επικαλούµενος την CISG 79 παρ. 1[footnoteRef:41].  [41: . H. Stoll/G. Gruber, εις P. Schlechtriem/I. Schwenzer, Commentary on the UN Convention on the International Sale of Goods, 2005 2nd ed., p. 817.] 

Συµβατικοί όροι που ρυθµίζουν τον κίνδυνο επέλευσης εµποδίου πέραν της επιρροής του οφειλέτη της παροχής. Σηµειωτέον ότι ο κίνδυνος επέλευσης εµποδίου εκτός της επιρροής του οφειλέτη της παροχής µπορεί να αντιµετωπιστεί µε ανάλογη διαµόρφωση των συµβατικών του υποχρεώσεων, δηλαδή µε την εισαγωγή στη σύµβαση της πώλησης: (α) όρου που τον απαλλάσσει από την ευθύνη του γενικά (ή µόνο από την ευθύνη αποζηµίωσης) αν επέλθει το εµπόδιο αυτό (disclaimer clause)[footnoteRef:42]∙ (β) ρήτρας ανώτερης βίας (force majeure clause)[footnoteRef:43]∙ ή (γ) όρου που προβλέπει για τη δυνατότητα αναπροσδιορισµού-επαναδιαπραγµάτευσης του ύψους του τιµήµατος για να καλύψει την οικονοµική του ζηµία εφόσον επέλθει το εµπόδιο (readjustment clause, renegotiation clause)[footnoteRef:44]. Επίσης ο κίνδυνος επέλευσης εµποδίου µπορεί να αντιµετωπιστεί µε τη σύναψη ασφαλιστικής σύµβασης που καλύπτει τη ζηµία του οφειλέτη της παροχής από την πιθανή επέλευση του εµποδίου[footnoteRef:45] κ.ά. [42: . Βλ. π.π. παρ. 669, 1126-1129.]  [43: . Βλ. π.π. παρ. 1126-1129 και π.κ. παρ. 1183.]  [44: . Έτσι και η ΕφΛαµ 63/2006 ΕπισκΕΔ 2006,1108. Βλ. επίσης π.π. παρ. 893-894 και π.κ. παρ. 1161, 1183.]  [45: . Π. Κορνηλάκης, Ειδικό ενοχικό δίκαιο, τόµος Ι, 2002, σελ. 143. Δ. Φλάµπουρας, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 691-692.] 

Βάρος οφειλέτη παροχής να αποδείξει ότι δεν µπορούσε να προβλέψει το εµπόδιο ή να είχε αποφύγει ή υπερβεί το εµπόδιο ή τις συνέπειές του. Περαιτέρω, αυτός που επικαλείται την CISG 79 παρ. 1 προκειµένου να απαλλαγεί από την ευθύνη του για αποζηµίωση, δεν αρκεί να αποδείξει ότι δεν µπορούσε αντικειµενικά να προβλέψει το εµπόδιο. Επιπρόσθετα θα πρέπει να αποδείξει ότι δεν µπορούσε ευλόγως να αναµένεται από αυτόν να είχε αποφύγει ή υπερβεί το εµπόδιο ή τις συνέπειές του. Ειδικότερα, για τους σκοπούς της CISG 79 παρ. 1 πρέπει να σηµειωθούν τα εξής: (α) η λέξη «αποφύγει» αναφέρεται στο «εµπόδιο»· (β) η λέξη «υπερβεί» αναφέρεται στις συνέπειες του εµποδίου· και (γ) η λέξη «ευλόγως» έχει την έννοια ότι από τον οφειλέτη της παροχής θα πρέπει να αναµένεται η λήψη λογικών µέτρων για την αποφυγή του εµποδίου, δηλαδή να κάνει ό,τι είναι εντός των δυνάµεών του προκειµένου να αποφύγει το εµπόδιο[footnoteRef:46].  [46: . Έτσι και η Διαιτητική Απόφαση του Αµερικανικού Οργανισµού Διαιτησίας της 23.10.2007 (Marcromex Srl. v. Globex International Inc.) (Case No. 50181T 0036406) (δηµοσιευµένη ηλεκτρονικά σε http://cisgw3.law.pace.edu/cases/071023a5.html) όπου αναφέρεται ότι ως µέτρο για την κρίση αυτή πρέπει να λαµβάνεται το τι θα έκανε ο συνετός συναλλασσόµενος στη θέση του αθετούντος συµβαλλόµενου.] 

Μη διαθεσιµότητα συγκεκριµένης οδού µεταφοράς. Έτσι, για παράδειγµα, αν λόγω εχθροπραξιών ή άλλων εµποδίων κλείσει µια συγκεκριµένη οδική αρτηρία-θαλάσσια οδός, ο οφειλέτης της παροχής (πωλητής) προκειµένου να απαλλαγεί σύµφωνα µε την CISG 79 από την ευθύνη του προς αποζηµίωση για µη παράδοση, θα πρέπει να αποδείξει ότι του ήταν αδύνατο ή υπερβολικά ασύµφορο από οικονοµικής απόψεως να χρησιµοποιήσει εναλλακτική οδό για τη µεταφορά των πραγµάτων προκειµένου να παραδοθούν στον αγοραστή. Εποµένως, µόνο αν δεν είναι εύλογο να αναµένεται από αυτόν η χρήση εναλλακτικής οδού µεταφοράς προκειµένου να υπερβεί το εµπόδιο, απαλλάσσεται από την ευθύνη του προς αποζηµίωση για µη παράδοση[footnoteRef:47]. [47: . Αξίζει να σηµειωθεί ότι σε περιπτώσεις όπου η οδός που έχει συµφωνηθεί για τη µεταφορά των πωληθέντων πραγµάτων έχει για απρόβλεπτους λόγους καταστεί αδύνατο να χρησιµοποιηθεί (...«εµπόδιο κείµενο πέρα από το πεδίο επιρροής του»), γενικότερα γίνεται δεκτό ότι η χρήση εναλλακτικής οδού µεταφοράς από τον οφειλέτη της παροχής (ακόµα και µε µεγαλύτερο κόστος) συνιστά µέτρο στο οποίο ευλόγως αναµένεται να προβεί ο οφειλέτης της παροχής για να υπερβεί το εµπόδιο και τις συνέπειές του. Πρβλ. Π. Κορνηλάκη, Ειδικό ενοχικό δίκαιο, τόµος Ι, 2002, σελ. 143· Δ. Φλάµπουρα, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 693 όπου παραποµπή σε παλαιότερες αποφάσεις αγγλικών δικαστηρίων που αφορούσαν στο κλείσιµο της διώρυγας του Σουέζ λόγω του Αραβο-Ισραηλινού πολέµου και σύµφωνα µε τις οποίες ο θαλάσσιος µεταφορέας ήταν υποχρεωµένος να υπερβεί το εµπόδιο αυτό περιπλέοντας την Αφρική. Έτσι και η ΕφΛαµ 63/2006 ΕπισκΕΔ 2006,1108: βλ. π.κ. παρ. 1161.] 

Παράδειγµα µε τη µορφή σχολιασµού στην ΕφΛαµ 63/2006[footnoteRef:48]: Με βάση τα πραγµατικά περιστατικά της υπόθεσης, µεταξύ ελληνικής εταιρίας (αγοράστρια) και βουλγαρικής εταιρίας (πωλήτρια) καταρτίστηκε σύµβαση για την πώληση 3.000 τόνων ηλιόσπορου που θα παραγόταν στη Βουλγαρία. Συµφωνήθηκε ότι η παράδοση θα γινόταν τέλη Σεπτεµβρίου-αρχές Οκτωβρίου 2001. Η πωλήτρια µε τηλεοµοιοτυπικό µήνυµα (19.9.2001) αρνήθηκε να εκπληρώσει τη σύµβαση µε την παράδοση της συµφωνηθείσας ποσότητας, επικαλούµενη µεταβολές στην αγορά και διάφορα εµπόδια. Η αγοράστρια όχλησε επανειληµµένως την πωλήτρια ζητώντας την παράδοση της συµφωνηθείσας ποσότητας ηλιόσπορου, αλλά η πωλήτρια εξακολούθησε να αρνείται. Εν όψει αυτού η αγοράστρια προκειµένου να καλύψει τις ανάγκες της ελαιουργίας της προέβη σε σύµβαση κάλυψης και αγόρασε ποσότητα ηλιόσπορου από άλλο προµηθευτή µε υψηλότερο τίµηµα από αυτό που είχε συµφωνηθεί µε την πωλήτρια. Στη σχετική αγωγή, αίτηµα της αγοράστριας ήταν να της καταβληθεί ως αποζηµίωση η διαφορά µεταξύ του τιµήµατος που συµφώνησε µε την αγοράστρια και του τιµήµατος το οποίο κατέβαλε στον τρίτο προµηθευτή στα πλαίσια της σύµβασης κάλυψης. [48: . Σχολιασµός όπως παρατίθεται από Δ. Φλάµπουρα, Η νοµολογία των ελληνικών δικαστηρίων για τη Σύµβαση της Βιέννης για τις διεθνείς πωλήσεις κινητών, εις Τιµητικό Τόµο Μ. Σταθόπουλου (υπό δηµοσίευση από εκδ. οίκο Αντ. Ν. Σάκκουλα).] 

Η πωλήτρια εταιρία προκειµένου να απαλλαγεί από την κατά τα παραπάνω ευθύνη της για αποζηµίωση ισχυρίστηκε στο δικαστήριο ότι η µη παράδοση από αυτήν της πωληθείσας ποσότητας ηλιόσπορου στην αγοράστρια εταιρία οφειλόταν: (α) σε παρατεταµένη ξηρασία, µε αποτέλεσµα καταστροφή σε µεγάλο ποσοστό της τρέχουσας σοδειάς ηλιόσπορου στη Βουλγαρία και άρα µείωση της παραγωγής και προσφοράς ηλιόσπορου· και (β) στην πτώση των υδάτων του ποταµού Δούναβη µε αποτέλεσµα να µην µπορεί (η πωλήτρια) να φορτώσει την ποσότητα εµπορεύµατος σε πλοίο σε ποτάµιο λιµάνι που βρισκόταν κοντά στις εγκαταστάσεις της και µε περαιτέρω συνέπεια να υποχρεούται να χρησιµοποιήσει λιµένα στη Μαύρη Θάλασσα· όµως, η αναγκαιότητα για φόρτωση του εµπορεύµατος σε θαλάσσιο λιµένα επαγόταν για την πωλήτρια αυξηµένα έξοδα µεταφοράς µέχρι το λιµένα αυτό, γεγονός που θα καθιστούσε την αρχικά συµφωνηθείσα τιµή ασύµφορη για αυτήν. Έτσι, η πωλήτρια επικαλέστηκε ότι τα παραπάνω ήταν εµπόδια πέραν της σφαίρας επιρροής της τα οποία δεν έλαβε υπόψη της κατά τη σύναψη της σύµβασης και ούτε µπορούσε να τα αποφύγει και να υπερβεί τις συνέπειές τους∙ άρα, κατ’ εφαρµογή της CISG 79 παρ. 1, απαλλασσόταν από την υποχρέωσή της να καταβάλει αποζηµίωση (βλ. CISG 45 παρ. 1 περ. β΄, 74-77). 
Το δικαστήριο απέρριψε τους ισχυρισµούς της πωλήτριας καθόσον: (α) αποδείχτηκε ότι αυτή γνώριζε ότι η παραγωγή και προσφορά ηλιόσπορου θα ήταν περιορισµένη για το συγκεκριµένο έτος λόγω της ξηρασίας· και (β) η πτώση των υδάτων του ποταµού Δούναβη ήταν εµπόδιο εντός της σφαίρας επιρροής της το οποίο έπρεπε να το είχε λάβει υπόψη της και να το αποφύγει, αφού το ίδιο γεγονός είχε ξανασυµβεί λίγα χρόνια πριν και, ενόψει της προηγούµενης αυτής εµπειρίας, η πωλήτρια έπρεπε να είχε εναλλακτικά προτείνει αναλόγως αυξηµένο τίµηµα για την περίπτωση όπου, λόγω πτώσης των υδάτων του ποταµού Δούναβη, θα ανέκυπτε ανάγκη για µεταφορά των εµπορευµάτων από λιµένα της Μαύρης Θάλασσας (αντί του εγγύτερου ποτάµιου λιµένα)∙ διαφορετικά δεν θα έπρεπε να είχε προβεί στην υπογραφή της σύµβασης πώλησης. 
Το δικαστήριο στήριξε επιπροσθέτως την απόφασή του για µη απαλλαγή της πωλήτριας από την ευθύνη της για µη παράδοση κάνοντας δεκτό ότι η CISG 79 δεν παρέχει στον οφειλέτη τη δυνατότητα απαλλαγής από τις συµβατικές του υποχρεώσεις λόγω µεταβολής του οικονοµικού υποβάθρου στο οποίο στηρίχθηκαν τα µέρη κατά την κατάρτιση της σύµβασης καθόσον, στη συγκεκριµένη περίπτωση, η έναρξη της µεταφοράς µε πλοίο µπορούσε να γίνει και από θαλάσσιο (αντί ποτάµιου) λιµένα, αν και µε µεγαλύτερο κόστος για την πωλήτρια[footnoteRef:49].  [49: . Με βάση την ερµηνεία αυτή είναι προφανές ότι η CISG δεν παρέχει δυνατότητα απαλλαγής του οφειλέτη της παροχής από την ευθύνη του σε περίπτωση µεταβολής του οικονοµικού υποβάθρου στο οποίο στηρίχθηκαν τα µέρη κατά την κατάρτιση της σύµβασης, ούτε του δίδει το δικαίωµα να επαναδιαπραγµατευτεί τους όρους της σύµβασης σε περίπτωση µεταβολής των πραγµατικών συνθηκών ή οικονοµικής αδυναµίας. Για το ζήτηµα αυτό αναλυτικά βλ. π.κ. παρ. 1179 επ. Για το ζήτηµα της χρήσης εναλλακτικής οδού µεταφοράς από τον πωλητή βλ. π.π. παρ. 1157.] 

Περαιτέρω, το δικαστήριο έκανε δεκτό ότι η αγοράστρια τήρησε την υποχρέωσή της υπό την CISG 77 (βλ. π.π. παρ. 1140-1143)· ειδικότερα, προκειµένου να µειώσει τη ζηµία της από τη µη παράδοση της συµφωνηθείσας ποσότητας ηλιόσπορου, η αγοράστρια ενήργησε άµεσα και έλαβε πρόσφορα µέτρα συνάπτοντας έγκαιρα σύµβαση κάλυψης, δηλαδή αγοράζοντας από άλλον προµηθευτή την ποσότητα ηλιόσπορου που ήταν αναγκαία για την επιχείρηση ελαιουργίας της[footnoteRef:50].  [50: . Στην ΕφΛαµ 63/2006 [ΕπισκΕΔ 2006,1108] προφανώς έγινε δεκτό ότι ο δικαιούχος αποζηµίωσης αγοραστής λόγω συµβατικής αθέτησης του πωλητή υποχρεούται, σύµφωνα µε την CISG 77 εδ. α΄, να συνάψει έγκαιρα σύµβαση αγοράς προς άµεση κάλυψη από άλλο προµηθευτή: βλ. π.π. παρ. 1141 όπου περαιτέρω παραποµπή σε αντίθετη άποψη.] 

Όπως ήδη αναφέρθηκε, η αγοράστρια, ως αποζηµίωση για τη µη παράδοση από τον πωλητή της πωληθείσας ποσότητας ηλιόσπορου, απαίτησε τη διαφορά µεταξύ του συµφωνηµένου στη σύµβαση πώλησης τιµήµατος και του τιµήµατος στη σύµβαση κάλυψης µε τον τρίτο προµηθευτή. Όµως, παρά το γεγονός ότι κατά τα παραπάνω η αγοράστρια είχε συνάψει σύµβαση κάλυψης για την προµήθεια της µη παραδοθείσας ποσότητας από άλλο προµηθευτή, το δικαστήριο δεν προέβη σε συγκεκριµένο υπολογισµό της αποζηµίωσης κατ’ εφαρµογή της CISG 75 (βλ. π.π. 431-432α). Αντίθετα, εφαρµόζοντας τη γενική διάταξη της CISG 74 (βλ. π.π. παρ. 1103-1105, 1106 επ.) το δικαστήριο: 
(i) αφενός αρνήθηκε να επιδικάσει το σύνολο της αιτηθείσας αποζηµίωσης, δηλαδή το ποσό κατά το οποίο: (1) το τίµηµα στη σύµβαση κάλυψης (US$323,50 ανά µετρικό τόνο), υπερέβαινε, (2) το τίµηµα που είχε αρχικά συµφωνηθεί (US$230 ανά µετρικό τόνο), ήτοι US$93,50 ανά µετρικό τόνο, θεωρώντας ότι το ύψος της αιτηθείσας αποζηµίωσης υπερέβαινε τη ζηµία την οποία το µέρος που παρέβη τη σύµβαση (η πωλήτρια) προέβλεψε ή όφειλε να είχε προβλέψει ως δυνατή ενόψει των γεγονότων και των συνθηκών τα οποία γνώριζε ή όφειλε να γνωρίζει∙ και 
(ii) αφετέρου προέβη σε έναν πρωτότυπο αφηρηµένο υπολογισµό της ζηµίας επιδικάζοντας το ποσό κατά το οποίο: (1) το τίµηµα που κατά µέσο όρο έπρεπε κάποιος να καταβάλει για να αγοράσει ηλιόσπορο από διάφορους προµηθευτές κατά το Σεπτέµβριο του 2001 (US$280 ανά µετρικό τόνο) υπερέβαινε, (2) το τίµηµα που είχε αρχικά συµφωνηθεί (US$230 ανά µετρικό τόνο), δηλαδή US$50 ανά µετρικό τόνο καθόσον έκρινε, ότι αυτό ήταν το ποσό το οποίο µπορούσε η πωλήτρια να προβλέψει ως δυνατή συνέπεια της αθέτησης κατά το χρόνο της σύναψης της σύµβασης (δηλαδή το επιπλέον τίµηµα που έπρεπε, κατά µέσον όρο, να καταβάλει η αγοράστρια για να αγοράσει ηλιόσπορο από άλλους προµηθευτές).
Από το κείµενο της απόφασης δεν προκύπτει αν η αγοράστρια υπαναχώρησε από τη σύµβαση και σωρευτικά απαίτησε αποζηµίωση ή αν απαίτησε αποζηµίωση χωρίς προηγούµενα να υπαναχωρήσει από τη σύµβαση. Από το γεγονός όµως ότι το δικαστήριο δεν υπολόγισε το ύψος της αποζηµίωσης κατ’ εφαρµογή της CISG 75 (που προϋποθέτει υπαναχώρηση από τη σύµβαση, βλ. π.π. παρ. 1131-1133), αλλά κατ’ εφαρµογή της γενικής διάταξης της CISG 74 (βλ. π.π. παρ. 1103-1105, 1106 επ.) η οποία εφαρµόζεται για κάθε αξίωση αποζηµίωσης υπό την CISG ανεξάρτητα από υπαναχώρηση, προκύπτει ότι το δικαστήριο είτε θεώρησε ότι η αγοράστρια απαίτησε αποζηµίωση χωρίς προηγούµενα να έχει υπαναχωρήσει[footnoteRef:51] είτε δεν εξέτασε καθόλου το ζήτηµα της προηγούµενης υπαναχώρησης.  [51: . Ερµηνευτικά γίνεται δεκτό ότι µπορεί να απαιτηθεί αποζηµίωση αυτοτελώς, χωρίς προηγούµενη υπαναχώρηση: πρβλ. P. Schlechtriem, Damages, avoidance of the contract and performance interest under the CISG, παρ. 1(a) και (b) (δηµ. ηλεκτρ. http://www.cisg.law.pace.edu/cisg/biblio/schlechtriem21.html) και αναλυτικά π.κ. παρ. 1184-1188 (ιδίως 1185). Πάντως, θα µπορούσε να υποστηριχθεί και η άποψη ότι η σύναψη σύµβασης κάλυψης και η µεταγενέστερη αγωγή κατά του πωλητή µε αίτηµα αποζηµίωσης για µη παράδοση αποτελούσαν ενέργειες που ισοδυναµούσαν µε υπαναχώρηση παρά το γεγονός ότι ο αγοραστής δεν προέβη σε ρητή δήλωση υπαναχώρησης: βλ. π.κ. παρ. 1202.] 

Η παραπάνω λύση εκ του αποτελέσµατος είναι ορθή, αλλά από µεθοδολογικής απόψεως δεν θα µπορούσε να χαρακτηριστεί άρτια. Πιο συγκεκριµένα, ορθότερο θα ήταν αν το δικαστήριο είχε εξετάσει το κατά πόσον η αγοράστρια είχε υπαναχωρήσει από τη σύµβαση και σωρευτικά απαίτησε αποζηµίωση (βλ. CISG 45 παρ. 1(α), 45 παρ. 2) ή αν η αγοράστρια απαίτησε απευθείας αποζηµίωση χωρίς να υπαναχωρήσει [βλ. CISG 45 παρ. 1(β)]. Μάλιστα το δικαστήριο θα έπρεπε να είχε εξετάσει αν η αγοράστρια υπαναχώρησε κατ’ εφαρµογή της CISG 72 παρ. 1 η οποία ορίζει ότι: «Αν πριν το χρόνο εκπλήρωσης της σύµβασης καθίσταται σαφές ότι ένα από τα µέρη θα διαπράξει ουσιώδη αθέτηση της σύµβασης, το άλλο µέρος µπορεί να δηλώσει υπαναχώρηση από τη σύµβαση» (βλ. π.κ. παρ. 1239 επ.). Αυτό στην εξεταζόµενη περίπτωση φαίνεται ότι ισχύει διότι, µε βάση τα πραγµατικά περιστατικά, είχε πριν το ληξιπρόθεσµο (τέλη Σεπτεµβρίου-αρχές Οκτωβρίου 2001) καταστεί σαφές (από τηλεοµοιοτυπία που απέστειλε η πωλήτρια την 19.9.2001) ότι η πωλήτρια θα διέπραττε ουσιώδη αθέτηση της σύµβασης (οριστική άρνηση παράδοσης των πωληθέντων πραγµάτων). Μάλιστα λόγω της παραπάνω δήλωσης της πωλήτριας ότι δεν θα εκπληρώσει την υποχρέωσή της, η αγοράστρια, κατ’ εφαρµογή της CISG 72 παρ. 3, δεν απαιτείτο να προβεί σε γνωστοποίηση προς την πωλήτρια της πρόθεσής της για υπαναχώρηση σε συµµόρφωση µε την CISG 72 παρ. 2 (βλ. π.κ. παρ. 1244-1245). Το συµπέρασµα αυτό περαιτέρω ενισχύεται από το γεγονός ότι ενόψει της «πριν το ληξιπρόθεσµο» οριστικής άρνησης της πωλήτριας να εκπληρώσει την παροχή της και των χωρίς αποτέλεσµα οχλήσεων της αγοράστριας, η τελευταία προέβη σε σύµβαση κάλυψης µε την αγορά της αναγκαίας για την ελαιουργία της ποσότητας ηλιόσπορου από άλλο προµηθευτή, συµπεριφορά από την οποία προκύπτει ότι µάλλον θεώρησε ότι δεν δεσµευόταν πλέον από τη σύµβαση[footnoteRef:52].  [52: . Βλ. π.π. σηµ. [1034].] 

Αν το δικαστήριο είχε κατά τα παραπάνω κάνει δεκτό ότι η αγοράστρια υπαναχώρησε από τη σύµβαση, τότε θα µπορούσε περαιτέρω να κάνει δεκτό ότι, ενόψει της ύπαρξης σύµβασης κάλυψης, η αγοράστρια µπορούσε καταρχήν να απαιτήσει ως αποζηµίωση τη διαφορά µεταξύ του συµφωνηµένου στη σύµβαση τιµήµατος και του τιµήµατος της σύµβασης κάλυψης σύµφωνα µε την CISG 75 (βλ. π.π. παρ. 1131-1133)∙ εν τούτοις, και στην περίπτωση αυτή η αιτηθείσα από την αγοράστρια αποζηµίωση (που θα υπολογιζόταν συγκεκριµένα σύµφωνα µε την CISG 75) θα µπορούσε εντέλει να µειωθεί από το δικαστήριο κατ’ εφαρµογή της CISG 77 εδ. β΄ (βλ. π.π. παρ. 1140-1143). Ειδικότερα, η αιτηθείσα αποζηµίωση θα µπορούσε να µειωθεί κατ’ εφαρµογή της CISG 77 εδ. β΄, αφού είναι προφανές ότι η ζηµία της αγοράστριας θα µπορούσε ευχερώς να είχε περιορισθεί µε την προµήθεια (από την αγοράστρια) ηλιόσπορου από άλλον προµηθευτή µε χαµηλότερο τίµηµα, πράξη στην οποία όµως η αγοράστρια δεν προέβη (αφού αγόρασε την αναγκαία για την ελαιουργία της ποσότητα ηλιόσπορου από συγκεκριµένο προµηθευτή έναντι υψηλότερου τιµήµατος)[footnoteRef:53]. [53: . Πρβλ. και Δ. Φλάµπουρα/Γ. Πετρόχειλου, Η Σύµβαση της Βιέννης για την διεθνή πώληση κινητών πραγµάτων όπως ερµηνεύεται από τα διαιτητικά δικαστήρια, ΕΕµπΔ 2000,1, 55 µε παραποµπή στην Απόφαση του Ρωσικού Εµπορικού και Βιοµηχανικού Επιµελητηρίου αρ. 155/1994 (16.3.1995) (δηµ. ηλεκτρ. σε http://www.cisg.law.pace.edu) σύµφωνα µε την οποία σε περίπτωση σύναψης σύµβασης κάλυψης, ο πωλητής µπορεί να µειώσει το ποσό της αποζηµίωσης που θα επιδικαστεί στον αγοραστή, αν αποδείξει ότι ο αγοραστής µπορούσε να αγοράσει τα πράγµατα από άλλον προµηθευτή έναντι µικρότερου τιµήµατος. Βλ. επίσης π.π. παρ. 1143.] 

(γ) Αιτιώδης συνάφεια µεταξύ του εµποδίου και της µη εκπλήρωσης της συµβατικής παροχής
Το απρόβλεπτο και αναπόφευκτο εµπόδιο ως η µόνη αιτία για τη µη εκπλήρωση της παροχής. Προκειµένου να εφαρµοστεί η CISG 79 παρ. 1, το απρόβλεπτο και αναπόφευκτο εµπόδιο (βλ. π.π. παρ. 1146 επ. και 1152 επ.) θα πρέπει να αποτελεί τη µόνη αιτία για τη µη εκπλήρωση της παροχής. Έτσι, για παράδειγµα, ο πωλητής δεν θα απαλλάσσεται σύµφωνα µε την CISG 79 παρ. 1 από την ευθύνη του προς αποζηµίωση για µη παράδοση των πωληθέντων, αν πρώτα δηλώσει ότι δεν θα παραδώσει τα πράγµατα και στη συνέχεια τα πράγµατα καταστραφούν από τυχαίο περιστατικό (λ.χ. από φωτιά). Οµοίως ο οφειλέτης της παροχής δεν θα απαλλαγεί σύµφωνα µε την CISG 79 παρ. 1 από την ευθύνη του για αποζηµίωση, αν η µη εκπλήρωση της παροχής οφείλεται τόσο σε απρόβλεπτο και ανυπέρβλητο εµπόδιο όσο και στη δική του αντισυµβατική συµπεριφορά[footnoteRef:54].  [54: . Πρβλ. αναλυτικά Δ. Φλάµπουρα, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679,694 µε περαιτέρω παραποµπές. ] 

Υποστηρίζεται όµως ότι αν τα πράγµατα ούτως ή άλλως θα καταστρέφονταν τυχαίως, τότε, ακόµα και αν ο οφειλέτης της παροχής είχε αθετήσει τη σύµβαση της πώλησης, η µια αιτία επικαλύπτει την άλλη. Εποµένως, στις περιπτώσεις αυτές η αντισυµβατική συµπεριφορά του οφειλέτη της παροχής δεν θα ληφθεί υπόψη και κατά συνέπεια η CISG 79 παρ. 1 µπορεί να εφαρµοστεί λόγω της τυχαίας καταστροφής των πραγµάτων. Έτσι, για παράδειγµα, αν ο πωλητής δεν είχε συσκευάσει προσηκόντως τα πράγµατα εντός εµπορευµατοκιβωτίου αθετώντας έτσι τη σύµβαση της πώλησης, αλλά στη συνέχεια το πλοίο µε το οποίο µεταφέρονται τα πράγµατα βυθιστεί λόγω θύελλας (δηλαδή τα πράγµατα θα καταστρέφονταν ούτως ή άλλως), η βύθιση του πλοίου συνιστά εµπόδιο πέραν του ελέγχου του πωλητή το οποίο υπερκαλύπτει την προαναφερθείσα συµβατική αθέτηση (µη σωστή συσκευασία των πραγµάτων) και εποµένως ο πωλητής, σε σχετικό αίτηµα αποζηµίωσης του αγοραστή για τη συµβατική αθέτηση, µπορεί να απαλλαγεί από την ευθύνη του για αποζηµίωση προβάλλοντας την CISG 79 παρ. 1 όπου «εµπόδιο» θα θεωρείται η βύθιση του πλοίου[footnoteRef:55]. [55: . F. Enderlein/M. Dietrich, International Sales Law, 1992, p. 322. Πρβλ. επίσης την Διαιτητική Απόφαση του Αµερικανικού Οργανισµού Διαιτησίας της 23.10.2007 (Marcromex Srl. v. Globex International Inc.) (Case No. 50181T 0036406) (δηµοσιευµένη ηλεκτρονικά σε http://cisgw3.law.pace.edu/cases/071023a5.html).] 


9.5.7.3 Απαλλαγή από την ευθύνη προς αποζηµίωση λόγω µη εκπλήρωσης 
από τρίτο πρόσωπο
Γενικά - CISG 79 παρ. 2. Η CISG 79 παρ. 2 ορίζει ότι: «Αν η µη εκπλήρωση από το συµβαλλόµενο οφείλεται στη µη εκπλήρωση από τρίτον, που ο συµβαλλόµενος αυτός χρησιµοποιεί για να εκτελέσει το σύνολο ή τµήµα της σύµβασης, ο συµβαλλόµενος απαλλάσσεται από την ευθύνη µόνο αν: (α) η απαλλαγή χωρεί σύµφωνα µε την προηγούµενη παράγραφο [εν. την CISG 79 παρ. 1] και (β) ο ίδιος θα απαλλασσόταν επίσης, εφόσον οι διατάξεις της παραπάνω παραγράφου [εν. της CISG 79 παρ. 1] εφαρµόζονταν σε αυτόν». 
Μη εκπλήρωση της παροχής από τρίτο πρόσωπο. Εποµένως, η CISG 79 παρ. 2 ρυθµίζει την περίπτωση όπου η µη εκπλήρωση της παροχής από τον οφειλέτη οφείλεται σε µη εκπλήρωση από τρίτο πρόσωπο το οποίο ο οφειλέτης χρησιµοποιεί για να εκπληρώσει το σύνολο ή τµήµα των συµβατικών του υποχρεώσεων. Στην περίπτωση αυτή προκειµένου να απαλλαγεί από την ευθύνη του προς αποζηµίωση σύµφωνα µε την CISG 79 παρ. 1, ο οφειλέτης της παροχής πρέπει να αποδείξει ότι οι προϋποθέσεις που θέτει η CISG 79 παρ. 1 (βλ. π.π. παρ. 1144-1168) πληρούνται τόσο για τον ίδιο, όσο και για το τρίτο πρόσωπο[footnoteRef:56]. [56: . Δ. Φλάµπουρας, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 694.] 

Τρίτο πρόσωπο υπό την CISG 79 παρ. 2 - Έννοια. Γίνεται δεκτό ότι για τους σκοπούς της CISG 79 παρ. 2 στην έννοια του «τρίτου» περιλαµβάνονται πρόσωπα τα οποία ενεργούν αυτοτελώς χωρίς να υπάγονται στη σφαίρα επιρροής και ευθύνης του οφειλέτη της παροχής και στα οποία ο τελευταίος ανέθεσε την εκπλήρωση του συνόλου ή τµήµατος της παροχής του (sub-contractors) (λ.χ. εταιρίες στις οποίες ο πωλητής αναθέτει να κατασκευάσουν και να παραδώσουν τα πράγµατα στον αγοραστή, µεταφορικές εταιρίες που θα παραδώσουν για λογαριασµό του πωλητή τα πράγµατα στον αγοραστή κ.ά.). Εν τούτοις, γίνεται δεκτό ότι στην έννοια του τρίτου προσώπου δεν περιλαµβάνονται οι προµηθευτές (suppliers) του πωλητή· εποµένως στην τελευταία περίπτωση, προκειµένου να απαλλαγεί ο πωλητής από την ευθύνη του προς αποζηµίωση, αρκεί να αποδείξει µόνο για το πρόσωπό του την πλήρωση των προϋποθέσεων της CISG 79 παρ. 1[footnoteRef:57].  [57: . H. Stoll/G. Gruber, εις P. Schlechtriem/I. Schwenzer, Commentary on the UN Convention on the International Sale of Goods, 2005 2nd ed., p. 819.] 

Γενικότερα πάντως, προκειµένου να εµπίπτει στην έννοια του «τρίτου» για τους σκοπούς της CISG 79 παρ. 2, το τρίτο πρόσωπο θα πρέπει: (α) να έχει αναλάβει την εκπλήρωση των συµβατικών υποχρεώσεων του οφειλέτη της παροχής µετά την κατάρτιση της σύµβασης της πώλησης∙ (β) να γνωρίζει ότι εκπληρώνει για λογαριασµό του οφειλέτη συµβατική υποχρέωση του τελευταίου προς το δανειστή της παροχής[footnoteRef:58]∙ και (γ) να αποτελεί πρόσωπο του οποίου η ικανότητα θα µπορεί να αξιολογηθεί από τον οφειλέτη της παροχής[footnoteRef:59].  [58: . Όπως, λ.χ., όταν µια Τράπεζα αποστέλει για λογαριασµό του αγοραστή το τίµηµα στον πωλητή ή προς το σκοπό καταβολής του τιµήµατος ανοίγει τραπεζική ενέγγυα πίστωση υπέρ του αγοραστή∙ στην περίπτωση αυτή η Τράπεζα µπορεί να συµπεράνει από τις περιστάσεις ότι εκπληρώνει συµβατική υποχρέωση που έχει αναλάβει ο αγοραστής και έτσι να θεωρηθεί «τρίτος» για τους σκοπούς της CISG 79 παρ. 2: πρβλ. H. Stoll/G. Gruber, ό.π., p. 820.]  [59: . Πρβλ. Π. Κορνηλάκη, Ειδικό ενοχικό δίκαιο, τόµος Ι, 2002, σελ. 143-144. Δ. Φλάµπουρα, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 695 µε περαιτέρω παραποµπές.] 

9.5.7.4 Προσωρινά εµπόδια
Συνέπειες προσωρινών εµποδίων - CISG 79 παρ. 3. Σύµφωνα µε την CISG 79 παρ. 3 η απαλλαγή του αθετήσαντος συµβαλλόµενου από την ευθύνη του για αποζηµίωση ισχύει για όσο χρονικό διάστηµα διαρκεί το εµπόδιο (για την έννοια του εµποδίου βλ. π.π. παρ. 1146-1151). Εποµένως εµπόδια τα οποία παρεµποδίζουν προσωρινά την εκπλήρωση της παροχής, απαλλάσσουν τον οφειλέτη της παροχής από την ευθύνη του για αποζηµίωση µόνο προσωρινά (δηλαδή για όσο διαρκούν) και µόνον εφόσον ειδοποιηθεί ο δανειστής της παροχής σύµφωνα µε την CISG 79 παρ. 4 (για την CISG 79 παρ. 4 βλ. π.κ. παρ. 1174)[footnoteRef:60]. [60: . Δ. Φλάµπουρας, ό.π., ΕΕµπΔ 2000,679, 696-697 µε περαιτέρω παραποµπές.] 

9.5.7.5 Υποχρέωση ειδοποίησης για το εµπόδιο και τις επιπτώσεις 
του στη δυνατότητα εκπλήρωσης της παροχής
Υποχρέωση αθετούντος συµβαλλόµενου για ειδοποίηση αναφορικά µε την ύπαρξη εµποδίου - CISG 79 παρ. 4 - Συνέπειες µη ειδοποίησης. Ο συµβαλλόµενος που δεν εκπληρώνει την υποχρέωσή του οφείλει να ειδοποιήσει τον άλλο συµβαλλόµενο για το εµπόδιο και τις επιπτώσεις του στη δυνατότητά του να εκπληρώσει την υποχρέωση (βλ. CISG 79 παρ. 4 εδ. α΄). Αν η ειδοποίηση δεν περιέλθει στον άλλο [εν. συµβαλλόµενο] µέσα σε εύλογο χρόνο από τότε που ο συµβαλλόµενος, ο οποίος δεν εκπληρώνει, γνώριζε ή όφειλε να γνωρίζει το εµπόδιο, ο τελευταίος [εν. ο συµβαλλοµενος που δεν εκπληρώνει την υποχρέωσή του] ευθύνεται για ζηµίες που προκύπτουν από τη µη περιέλευση (βλ. CISG 79 παρ. 4 εδ. β΄)[footnoteRef:61].  [61: . Δηλαδή, προκειµένου η ειδοποίηση της CISG 79 παρ. 4 να αναπτύξει αποτέλεσµα, απαιτείται να περιέλθει στον δανειστή της παροχής: βλ. π.π. παρ. 839.] 

Σηµειωτέον ότι η αποζηµίωση που προβλέπεται στην CISG 79 παρ. 4 εδ. β΄ θα περιλαµβάνει µόνο τη θετική ζηµία του δανειστή της παροχής[footnoteRef:62]. [62: . Δ. Φλάµπουρας, ό.π., ΕΕµπΔ 2000,679,698.] 


9.5.7.6 Διατήρηση δικαιωµάτων
Απαλλαγή αθετήσαντος µόνο από την ευθύνη του για αποζηµίωση - Διατήρηση λοιπών έννοµων βοηθηµάτων - CISG 79 παρ. 5. Η CISG 79 απαλλάσσει τον οφειλέτη της παροχής µόνο από την ευθύνη του για αποζηµίωση. Ειδικότερα η CISG 79 παρ. 5 ορίζει ότι: «Το παρόν άρθρο [εν. το άρθρο 79 CISG] δεν εµποδίζει τα µέρη να ασκήσουν οποιοδήποτε άλλο δικαίωµα εκτός από την απαίτηση αποζηµίωσης µε την παρούσα Σύµβαση». Εποµένως µε βάση την CISG 79 παρ. 5, αν ο πωλητής δεν εκπλήρωσει συµβατική του υποχρέωση λόγω γεγονότος ανώτερης βίας, ο αγοραστής διατηρεί, µε την εξαίρεση του δικαιώµατος αποζηµίωσης, το σύνολο των έννοµων βοηθηµάτων του (αυτούσια εκπλήρωση, µείωση του τιµήµατος, υπαναχώρηση)[footnoteRef:63]∙ το ίδιο ισχύει και για τον αγοραστή (αυτούσια εκπλήρωση, υπαναχώρηση)[footnoteRef:64].  [63: . Βλ. π.π. παρ. 916-924, 1030.]  [64: . Βλ. π.π. παρ. 964-966, 1031.] 

Μη διατήρηση αξίωσης αυτούσιας εκπλήρωσης κατά τελολογική συστολή. Εν τούτοις, ειδικά για την αξίωση εκπλήρωσης, υποστηρίζεται ότι, αν το εµπόδιο που παρεµποδίζει την εκπλήρωση φθάσει σε σηµείο αδυναµίας παροχής που ξεπερνά το ανώτατο όριο θυσίας του οφειλέτη της παροχής, ο δανειστής θα πρέπει να στερείται, εκτός από το έννοµο βοήθηµα της αποζηµίωσης, και το έννοµο βοήθηµα της αυτούσιας εκπλήρωσης και να διατηρεί, κατά τελολογική συστολή της CISG 79 παρ. 5, µόνο τα λοιπά έννοµα βοηθήµατα[footnoteRef:65]. [65: . Βλ. π.π. παρ. 1086 όπου και παραποµπές στην ηµεδαπή θεωρία και νοµολογία και στην αλλοδαπή θεωρία. Η λύση αυτή µπορεί να βρει νοµικό έρεισµα και στην CISG 28: βλ. π.π. παρ. 1082-1085.] 

9.5.7.7 Βάρος της απόδειξης
Βάρος απόδειξης αθετήσαντος προκειµένου να απαλλαγεί από την ευθύνη του για αποζηµίωση. Ο οφειλέτης της παροχής επικαλείται την CISG 79 έναντι αξίωσης του δανειστή για καταβολή αποζηµίωσης, στις περιπτώσεις όπου [ο οφειλέτης] δεν έχει εκπληρώσει τη συµβατική του παροχή ή την έχει εκπληρώσει πληµµελώς. Ειδικότερα, προκειµένου να απαλλαγεί από την ευθύνη του για αποζηµίωση, ο οφειλέτης της παροχής θα πρέπει να αποδείξει τη συνδροµή των προϋποθέσεων της CISG 79[footnoteRef:66]. Όµως, ειδικά για τις περιπτώσεις όπου η µη εκπλήρωση οφείλεται σε τρίτο πρόσωπο (βλ. CISG 79 παρ. 2)[footnoteRef:67], προκειµένου ο οφειλέτης της παροχής να απαλλαγεί από την ευθύνη του για αποζηµίωση, θα πρέπει να αποδείξει ότι οι προϋποθέσεις της CISG 79 παρ. 1 πληρούνται τόσο ως προς τον ίδιο, όσο και ως προς το τρίτο πρόσωπο[footnoteRef:68]. [66: . Δ. Φλάµπουρας, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 699. Έτσι και η Διαιτητική Απόφαση του Αµερικανικού Οργανισµού Διαιτησίας της 23.10.2007 (Marcromex Srl. v. Globex International Inc.) (Case No. 50181T 0036406) (δηµοσ. ηλεκτρονικά σε http://cisgw3.law.pace.edu/cases/071023a5.html). Υποστηρίζεται ότι από το γράµµα της CISG 79 παρ. 1 (...”αν αποδεικνύει ότι η µη εκπλήρωση οφειλόταν”...) συνάγεται γενική αρχή της CISG σύµφωνα µε την οποία κάθε συµβαλλόµενος οφείλει να αποδείξει τα γεγονότα τα οποία στηρίζουν το δικαίωµά του, την αξίωσή του ή κάποια πιθανή ένστασή του, δηλαδή γενικότερα τα ευνοϊκά γι’ αυτόν περιστατικά (για αυτή τη γενική αρχή βλ. επίσης π.π. παρ. 721). Για το βάρος της απόδειξης υπό την CISG βλ. π.π. παρ. 668. ]  [67: . Βλ. π.π. παρ. 1170-1172. ]  [68: . Βλ. π.π. παρ. 1170.] 


9.5.7.8 Το ζήτηµα της µεταβολής του οικονοµικού υποβάθρου της σύµβασης
Μεταβολή οικονοµικού υποβάθρου της σύµβασης. Η CISG 79 ρυθµίζει µόνο την πλήρη αδυναµία παροχής και δεν υιοθετεί τη θεωρία της clausula rebus sic standibus[footnoteRef:69]. Εποµένως δεν παρέχει τη δυνατότητα στον οφειλέτη της παροχής να απαλλαγεί από την ευθύνη του, αν µεταβληθεί το οικονοµικό υπόβαθρο στο οποίο στηρίχθηκαν τα µέρη κατά την κατάρτιση της σύµβασης της πώλησης[footnoteRef:70]∙ οµοίως, δεν παρέχει το δικαίωµα στον οφειλέτη της παροχής να επαναδιαπραγµατευτεί τους όρους της σύµβασης της πώλησης σε περιπτώση µεταβολής των πραγµατικών συνθηκών ή οικονοµικής αδυναµίας (economic impossibility, impracticability, hardship)[footnoteRef:71]. Δηλαδή ως προς τα ζητήµατα αυτά η CISG εµφανίζει κενό (αµφισβ.)[footnoteRef:72].  [69: . Με βάση τη θεωρία αυτή, η ισχύς της σύµβασης της πώλησης εξαρτάται από τη συνέχιση των περιστάσεων που ίσχυαν κατά τη στιγµή της σύναψής της: πρβλ. D. Flambouras, The Doctrines of Impossibility of Performance and Clausula rebus sic stantibus in the 1980 Convention on Contracts for the International Sale of Goods and the Principles of European Contract Law - A Comparative Analysis, Pace International Law Review (13) 2001,261, p. 278. ]  [70: . Ad hoc η ΕφΛαµ 63/2006 ΕπισκΕΔ 2006,1108 όπου αναφέρεται: «Η CISG 79 δεν δίδει στον οφειλέτη τη δυνατότητα απαλλαγής από τις συµβατικές του υποχρεώσεις για λόγους µόνο µεταβολής του οικονοµικού υποβάθρου, στο οποίο στηρίχθηκαν τα µέρη κατά την κατάρτιση της σύµβασης, [...]». Βλ. επίσης π.π. παρ. 1161.]  [71: . D. Flambouras, Exemption and hardship: Remarks on the manner in which the Principles of European Contract Law (Articles 6: 111 and 8: 108) may be used to interpret or supplement CISG Article 79, εις J. Felemegas, An International Approach to the Interpretation of the United Nations Convention on Contracts for the International Sale of Goods (1980) as Uniform Sales Law, 2007, 499, p. 504 µε περαιτέρω παραποµπές. Έτσι και J. Lookofsky, Walking the Article 7(2) Tightrope Between CISG and Domestic Law, Journal of Law and Commerce 25 (2005-06),87, p. 99-102. ]  [72: . Εν τούτοις, ενόψει του κινδύνου ανοµοιοµορφίας κατά την ερµηνεία της CISG, το κενό δεν θα πρέπει να πληρωθεί µε προσφυγή στους κανόνες του εθνικού δικαίου στο οποίο παραπέµπει το ιδ.δ.δ. του forum∙ εποµένως ο Έλληνας δικαστής δεν θα πρέπει να προσφύγει στην ΑΚ 388: πρβλ. Δ. Φλάµπουρα, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 702.] 

Μη απαλλαγή οφειλέτη της παροχής από την ευθύνη του - Περιπτωσιολογία. Με βάση τα παραπάνω, η συνδροµή περιστατικών, όπως η ξαφνική αύξηση των τιµών των πρώτων υλών ή η αναγκαιότητα για µεταφορά των πραγµάτων από εναλλακτική οδό µε συνέπεια περισσότερα έξοδα[footnoteRef:73], δεν θα επιτρέψουν στον πωλητή να απαλλαγεί από την ευθύνη του προς αποζηµίωση για µη παράδοση των πραγµάτων[footnoteRef:74]∙ οµοίως, µια µεγάλη υποτίµηση του νοµίσµατος στο οποίο είχε συµφωνηθεί η καταβολή του τιµήµατος, δεν θα επιτρέψει στον πωλητή να ζητήσει επαναδιαπραγµάτευση των όρων της σύµβασης της πώλησης λόγω του ότι η εκπλήρωση της σύµβασης έχει καταστεί ιδιαίτερα επαχθής γι’ αυτόν από οικονοµικής απόψεως[footnoteRef:75]. [73: . Ad hoc η ΕφΛαµ 63/2006 ΕπισκΕΔ 2006,1108 (βλ. αναλυτικά π.π. παρ. 1161). Για το ζήτηµα της χρήσης εναλλακτικής οδού µεταφοράς βλ. επίσης π.π. παρ. 1157.]  [74: . Για την υποχρέωση του πωλητή για παράδοση των πραγµάτων βλ. π.π. παρ. 843-862.]  [75: . Δ. Φλάµπουρας, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 701-702 µε περαιτέρω παραποµπές.] 

Μεταβολή σε µεγάλο βαθµό των πραγµατικών περιστατικών της σύναψης της σύµβασης - Ύπαρξη ανώτατου όριου θυσίας. Εν τούτοις υποστηρίζεται[footnoteRef:76] ότι, όταν τα πραγµατικά περιστατικά µεταβάλλονται σε µεγάλο βαθµό, ο δικαστής θα πρέπει να είναι έτοιµος να αναγνωρίσει την ύπαρξη ενός «ανώτατου όριου θυσίας» πέραν του οποίου, ενόψει των σοβαρών οικονοµικών δυσχερειών, δεν θα πρέπει να αναµένεται από τον οφειλέτη η εκπλήρωση της παροχής του (λ.χ. γενική ανατροπή της οικονοµίας της αγοράς σε συνθήκες πολέµου, κατακόρυφη πτώση της αγοραστικής αξίας του νοµίσµατος κ.λπ.). Σύµφωνα µε την ίδια άποψη, το αποτέλεσµα αυτό µπορεί να προκύψει µε ερµηνεία της CISG 79 σύµφωνα µε την CISG 7 παρ. 1, έτσι ώστε να διασφαλιστεί η καλή πίστη που πρέπει να διέπει το διεθνές εµπόριο[footnoteRef:77]∙ επίσης, µπορεί να προκύψει µε ερµηνεία της σύµβασης της πώλησης µε βάση τα κριτήρια της CISG 8[footnoteRef:78] η οποία (ερµηνεία) θα υποδείξει, κατ’ εφαρµογή της CISG 6, την ύπαρξη συµφωνίας των µερών για κατανοµή των σχετικών κινδύνων και για δυνατότητα επαναδιαπράγµατευσης σε περίπτωση µετατροπής του υποβάθρου στο οποίο τα µέρη στηρίχθηκαν κατά τη σύναψη της σύµβασης.  [76: . Αν. Βαλτούδης, Η ευθύνη σε αποζηµίωση κατά τη Σύµβαση της Βιέννης (θεµελίωση, απαλλαγή από την ευθύνη και έκταση αποζηµίωσης), εις ΕΝΟΒΕ, Η Σύµβαση της Βιέννης για τις διεθνείς πωλήσεις κινητών, 2001, 47, σελ. 55 επ. µε περαιτέρω παραποµπές. Π. Κορνηλάκης, Ειδικό ενοχικό δίκαιο, τόµος Ι, 2002, σελ. 142.]  [77: . Για την ερµηνεία των διατάξεων της CISG κατ’ εφαρµογή της CISG 7 παρ. 1 βλ. π.π. παρ. 685-690, 729-731.]  [78: . Για την CISG 8 βλ. π.π. παρ. 733-753.] 

Επαναδιαπραγµάτευση των συµβατικών όρων σε εξαιρετικές περιπτώσεις. Πάντως, και αν ακόµα κάποιος ήθελε δεχθεί ότι η παραπάνω άποψη (βλ. παρ. 1181) µπορεί de lege lata να στηριχθεί στην CISG, η κατά τα παραπάνω ερµηνεία της CISG 79 σύµφωνα µε την CISG 7 παρ. 1 ή η ερµηνεία της σύµβασης της πώλησης σύµφωνα µε την CISG 8 θα πρέπει, κατά την άποψη του γράφοντος, σε κάθε περίπτωση να γίνεται µε µεγάλη προσοχή και περιοριστικά· βασικό επιχείρηµα υπέρ µιας τέτοιας περιοριστικής ερµηνείας αποτελεί το γεγονός ότι η παροχή ευρείας δυνατότητας στα µέρη για επαναδιαπραγµάτευση των όρων της σύµβασης ή για «αποχώρηση» από το συµβατικό δεσµό λόγω ανατροπής των αρχικών περιστάσεων οδηγεί: (α) σε κάµψη της ασφάλειας των συναλλαγών (οι συµβαλλόµενοι γνωρίζουν ότι η CISG δεν περιέχει τέτοια διάταξη οπότε η παροχή δυνατότητας στον αντισυµβαλλόµενό τους για επαναδιαπραγµάτευση ή λύση της σύµβασης είναι µη αναµενόµενη)∙ και (β) σε µη σεβασµό της αρχής pacta sunt servanda[footnoteRef:79] στο όνοµα µιας γενικής και αόριστης επιταγής για συµβατική δικαιοσύνη η οποία θα ανατρέπει αυτά που συµφωνήθηκαν µεταξύ έµπειρων συναλλασσόµενων (οι οποίοι είναι αναµενόµενο ότι θα έχουν γνώση των σχετικών κινδύνων και «αναποδιών» του διεθνούς εµπορίου και έτσι θα φροντίζουν ή θα µπορούσαν να είχαν φροντίσει για την ενσωµάτωση στη σύµβαση της πώλησης όρων οι οποίοι θα προβλέπουν για επαναδιαπραγµάτευση ή για λύση της σύµβασης σε περίπτωση µεταβολής του οικονοµικού υποβάθρου ή των πραγµατικών περιστατικών που ίσχυαν κατά τη σύναψη της σύµβασης)[footnoteRef:80]. [79: . Γίνεται δεκτό ότι η αρχή pacta sunt servanda αποτελεί γενική αρχή της CISG, η οποία στηρίζεται στις CISG 30, 53, 71-73 και 79: βλ. επίσης π.π. παρ. 703. ]  [80: . Πρβλ. Δ. Φλάµπουρα, Απαλλαγή από την ευθύνη για µη εκπλήρωση της σύµβασης της πώλησης στη σύµβαση της Βιέννης για τις διεθνείς πωλήσεις κινητών, ΕΕµπΔ 2000,679, 703-704. H. Stoll/G. Gruber, εις P. Schlechtriem/I. Schwenzer, Commentary on the UN Convention on the International Sale of Goods, 2005 2nd ed., p. 825. Δηλαδή η µόνη δυνατότητα για επαναδιαπραγµάτευση ή λήξη της ισχύος της σύµβασης στις παραπάνω περιστάσεις (µεταβολή οικονοµικού υποβάθρου κ.ά.) θα πρέπει να είναι η συµφωνία των µερών η οποία θα εµφανίζεται µε διάφορες µορφές οι οποίες περιλαµβάνουν: (α) την εισαγωγή ειδικών συµβατικών όρων (βλ. π.π. παρ. 1155, 1161 και π.κ. παρ. 1183)∙ (β) τον αποκλεισµό, σύµφωνα µε την CISG 6, από τα µέρη της εφαρµογής της CISG ως σύνολο ή της CISG 79 ειδικότερα (οπότε στην περίπτωση αυτή θα εφαρµοστούν οι σχετικοί κανόνες του εθνικού δικαίου στο οποίο παραπέµπει το ιδ.δ.δ. του forum, λ.χ. ΑΚ 388)∙ (γ) ειδικά σε συµβάσεις πώλησης που υπάγονται σε διαιτησία, τη συµφωνία των µερών ότι θα εφαρµόζονται οι Αρχές της UNIDROIT για τις διεθνείς εµπορικές συµβάσεις ή οι Αρχές του Ευρωπαϊκού Δικαίου των Συµβάσεων (που περιέχουν σχετικές µε την µεταβολή των περιστάσεων διατάξεις)∙ (δ) ειδικά σε συµβάσεις πώλησης που υπάγονται σε διαιτησία, την συµβατική πρόβλεψη των µερών ότι οι διαιτητές µπορούν να ενεργήσουν στηριζόµενοι σε γενικές ανεθνικές αρχές του δικαίου (general principles of law) ή µε καλή πίστη και συµβιβαστικά (ως ex aequo et bono ή ως amiables compositeurs) ή µε βάση της αρχές της lex mercatoria (οπότε οι διαιτητές δεν αποκλείεται να αναγνωρίσουν δυνατότητα επαναδιαπραγµάτευσης ή λύσης της σύµβασης). Πρβλ. σχετικά D. Flambouras, The Doctrines of Impossibility of Performance and Clausula rebus sic stantibus in the 1980 Convention on Contracts for the International Sale of Goods and the Principles of European Contract Law - A Comparative Analysis, Pace International Law Review (13) 2001,261, p. 289-293 όπου και ανάλυση του προτεινόµενου µεθοδολογικού προτύπου∙ έτσι και οι H. Stoll/G. Gruber, εις P. Schlechtriem/I. Schwenzer, Commentary on the UN Convention on the International Sale of Goods, 2005 2nd ed., p. 822-826 µε περαιτέρω παραποµπές και στην παραπάνω µελέτη του γράφοντος. ] 

Συµβατικοί όροι που ρυθµίζουν τη µεταβολή του οικονοµικού υποβάθρου ή των πραγµατικών περιστατικών που ίσχυαν κατά τη σύναψη της σύµβασης. Ενόψει των παραπάνω, προκειµένου οι έµπειροι συναλλασσόµενοι να είναι βέβαιοι ότι θα συνεχίσουν να δεσµεύονται µόνον εφόσον οι περιστάσεις που ίσχυαν κατά τη σύναψη της σύµβασης συνεχίσουν να ισχύουν, συνήθως ενσωµατώνουν στη σύµβαση της πώλησης ρήτρες ανώτερης βίας (force majeure clauses), ρήτρες επαναδιαπραγµάτευσης (renegotiation clauses), ρήτρες ανεπιείκειας (hardship clauses) και γενικότερα διαφόρων µορφών συµβατικούς όρους µε τους οποίους κατανέµονται οι κίνδυνοι που σχετίζονται µε τη µεταβολή του οικονοµικού υποβάθρου της σύµβασης και ρυθµίζεται το αποτέλεσµα της µεταβολής των περιστάσεων που «συνόδευαν» τη σύναψη της σύµβασης. Ως χαρακτηριστικά παραδείγµατα µπορούν να αναφερθούν τα ακόλουθα: (α) συµβατικός όρος που ρυθµίζει τις υποχρεώσεις και τα δικαιώµατα των µερών σε περίπτωση µεγάλης υποτίµησης του νοµίσµατος στο οποίο πρόκειται να καταβληθεί το τίµηµα· (β) συµβατικός όρος που προβλέπει για αναπροσαρµογή του τιµήµατος σε περίπτωση όπου η µεταφορά των πραγµάτων πρέπει να γίνει από εναλλακτική οδό µε συνέπεια την αύξηση των σχετικών εξόδων (price adjustment clause)[footnoteRef:81]· (γ) συµβατικός όρος που παρέχει δυνατότητα επαναδιαπραγµάτευσης (ή ακόµα και αυτόµατης λύσεως της σύµβασης) στην περίπτωση ουσιώδους µεταβολής των περιστάσεων που ίσχυαν κατά τη σύναψη της σύµβασης µε αποτέλεσµα η εκπλήρωση των συµβατικών υποχρεώσεων να καθίσταται επαχθής (renegotiation clause ή hardship clause) κ.ά.[footnoteRef:82]. [81: . Ο όρος αυτός θα ρυθµίσει τις περιπτώσεις που αναφέρθηκαν π.π. στην παρ. 1157. ]  [82: . D. Flambouras, The Doctrines of Impossibility of Performance and Clausula rebus sic stantibus in the 1980 Convention on Contracts for the International Sale of Goods and the Principles of European Contract Law - A Comparative Analysis, Pace International Law Review (13) 2001,261, p. 279-280. 
] 

1     7.10.2 Διάγραµµα εννόµων βοηθηµάτων για αθέτηση υποχρέωσης παράδοσης πραγµάτων,  παράδοσης εγγράφων, µεταβίβασης κυριότητας και εκπλήρωσης    λοιπών υποχρεώσεων   Διάγραµµα έννοµων βοηθηµάτων.  Αν ο πωλητής δεν εκπληρώσει, κατά τα παραπάνω, την  υποχρέωση παράδοσης των πραγµάτων

1

, την υποχρέωση παράδοσης εγγράφων σχετικών µε  τα πράγµατα

2

, την υποχρέωση µεταβίβασης κυριότητας των πραγµάτων

3

, κάποια από τις  παρεπόµενες υποχρέωσεις του

4

  ή κάποια από τις λοιπές υποχρεώσεις του

5

, τότε ο αγοραστής  έχει τα ακόλουθα έννοµα βοηθήµατα (βλ.  CISG   45 επ.):    (α) να απαιτήσει από τον πωλητή να εκπληρώσει την υποχρέωσή του (εκτός αν έχει ασκήσει  έννοµο βοήθηµα που δεν συµβιβάζεται µε αυτή του την απαίτηση) [βλ.  CISG   45 παρ. 1(α),  46 παρ. 1] ( αυτούσια εκπλήρωση )

6

· ή   (β) αν η µη εκπλήρωση εκ µέρους του πωλητή συνιστά ουσιώδη αθέτηση (βλ.  CISG   25)

7

,  [ο αγοραστής] µπορεί να υπαναχωρήσει από τη σύµβαση

8

  [βλ.  CISG   45 παρ. 1(α), 49 παρ.  1(α)]· περαιτέρω, ειδικά σε περίπτωση µη παράδοσης

9

, [ο αγοραστής] µπορεί να  υπαναχωρήσει, αν ο πωλητής δεν παραδώσει τα πράγµατα µέσα στην πρόσθετη προθεσµία  εύλογης διάρκειας που του έταξε ο αγοραστής

10

  [βλ.  CISG   45 παρ. 1(α), 47 παρ. 1(α), 49  παρ. 1(β)] ( υπαναχώρηση ) · και/ή   (γ) να απαιτήσει αποζηµίωση· ο αγοραστής δεν χάνει το δικαίωµα να απαιτήσει  αποζηµίωση, επειδή τυχόν έκανε χρήση άλλων έννοµων βοηθηµάτων [βλ.  CISG   45 παρ.  1(β), 45 παρ. 2, 74 - 77] ( αποζηµίωση )

11

.   Δικαίωµα µετεκπλήρωσης.  Πάντως, ακόµα και αν ο πωλητής αθετήσει τη σύµβαση, ο  αγοραστής µπορεί εντέλει να µην µπορέσει ν’ ασκήσει κάποια από τα έννοµα βοηθήµατά  του, καθώς ο πωλητής, ακόµα και µετά την ηµεροµηνία παράδοσης, µπορεί να άρει  οποιοδήποτε ελάττωµα στην εκπλήρωση των υ ποχρεώσεών του υπό τις προϋποθέσεις της  CISG   48 παρ. 1 (δικαίωµα µετεκπλήρωσης)

12

.    

1

.   Βλ. π.π. παρ. 843 - 862.  

2

.   Βλ. π.π. παρ. 864 - 865.  

3

.   Βλ. π.π. παρ. 863.  

4

.   Βλ. π.π. παρ. 908 - 910.  

5

.   Βλ. π.π. παρ. 911 - 912.    

6

.   Βλ. π.κ. παρ. 1030, 1058 - 1063, 1072 - 1075, 1082 - 1087.   

7

.   Για την έννοια της ουσιώδους αθέτησης βλ. π.κ. παρ. 1033 - 1057 και ιδίως 1050 - 1052.  

8

.   Βλ. π.κ. παρ. 1030, 1190 επ. (ιδίως 1229 - 1230).  

9

.   Βλ. π.π. παρ. 843 - 859.  

10

.   Βλ. π.κ. παρ. 1231 - 1234.  

11

.   Βλ. π.κ. παρ. 1030, 1094 επ. Πάντως ο αγοραστής µπορεί, κατ’ επιλογήν του, να απαιτήσει µόνο  αποζηµίωση: βλ. π.κ. παρ. 1184 - 1188.  

12

.   Βλ. π.κ. παρ. 1288 - 1306.  

